
 DR 30.11.2011 

 
36 

Dalam hal ini – yang terakhir, siapakah yang akan menanggung risiko 
pembiayaan semua projek PR1MA ini?  Adakah ia akan menggunakan wang pembayar 
cukai. Jadi saya memohon penjelasan daripada pihak kerajaan berhubung perkara ini.  
Tuan Yang di-Pertua, saya mohon menyokong. Terima kasih.  

Tuan Yang di-Pertua: Terima kasih. Pembahas-pembahas selepas Yang 
Berhormat Arau saya telah tetapkan untuk 10 minit memandangkan ramai Ahli Yang 
Berhormat yang akan mengambil bahagian. Sila, Yang Berhormat Pasir Mas.  

 

12.45 tgh. 

Dato’ Ibrahim Ali [Pasir Mas]: Tuan Yang di-Pertua, terima kasih. Rang 
Undang-undang Perumahan Rakyat 1Malaysia. Saya ingin mengucapkan tahniah 
kepada kerajaan kerana satu lagi langkah telah diambil dalam program untuk 
memenuhi kehendak pembangunan rakyat khususnya sekali gus pembangunan negara 
amnya.  

Tuan Yang di-Pertua, secara amnya saya ingin menarik perhatian. Terlebih 
dahulu ingin bertanya, iaitu apabila rumah mampu milik yang akan diusahakan oleh 
PR1MA ini berharga RM150,000 hingga RM300,000 disebut rumah berkualiti. Rumah 
berkualiti ini Tuan Yang di-Pertua, bukan sahaja dari segi bahan binaannya dan 
pembinaannya berkualiti tetapi dari segi jumlah bilik yang akan dibina dalam rumah 
tersebut. Saya tidak pasti, cuma saya ingin menarik perhatian. Keperluan bilik ini amat 
penting sebab saiz sesuatu keluarga lazimnya antara dua orang hingga lima orang 
anak sekarang ini saya tengok. Apabila ada dua orang hingga lima orang anak, paling 
tidak selain dari bilik untuk ibu bapa, mesti disediakan selepas mereka mendirikan 
rumah tangga, katalah kalau yang baru berkahwin, dalam tempoh empat tahun hingga 
lima tahun kalau berturut-turutlah dia ada rezeki dari segi anak, maka tiga orang hingga 
empat orang anak akan dilahirkan dalam sesebuah keluarga. Maka dalam tempoh 
tersebut, nanti mereka memerlukan bilik untuk anak-anak ini. Ini yang penting.  

Kedua, dalam reka bentuk rumah nanti, saya tengok Tuan Yang di-Pertua, 
tolong pastikan kalau ianya berbentuk apartmen ataupun kondominium, kena pastikan 
supaya tempat sidai kain ataupun jemur kain mesti diletakkan di dalam rumah dan tidak 
disidai di luar seperti yang kita lihat di sesetengah apartmen ataupun kondominium 
sekarang ini yang tidak sedap dipandang oleh mata kita.  Ini kerana ada baju-baju – 
kalau baju biasa itu tidak apa. Kalau baju dalam atau seluar dalam disidai di luar-luar 
apartmen dan kondominium, ia memberikan pandangan yang tidak baik. Maka sebab 
itu dua perkara saya tekankan tadi.  

Dari segi jenis rumah yang disebut berkualiti ini mestilah mengandungi bilik 
yang cukup ataupun sekurang-kurangnya tiga bilik tidak termasuk bilik untuk ibu bapa. 
Bagaimana reka bentuk hendak dibuat dengan harga kos yang ditetapkan itu saya pun 
tidak tahulah. Saya bukan arkitek. Kita pun bukan kontraktor tetapi inilah pandangan 
yang saya harap dapat diberi perhatian.  

Kedua, saya hendak tanyalah bagaimana pembangunan PR1MA akan dibina 
di kawasan yang berharga itu prime land. Bukankah ini tidak optimal. Soalan saya yang 
hendak dibangkitkan di sini Tuan Yang di-Pertua, saya difahamkan di kawasan bandar, 
komposisi penduduk hendaklah dipastikan majmuk untuk memenuhi keperluan 
kawasan tersebut. Ertinya rumah-rumah ini akan dijual kepada mereka yang mampu 
mengikut syarat tetapi bersifat majmuk. Dalam konteks memupuk perpaduan, ini satu 
langkah yang baik.  

■1250 

Akan tetapi, satu perkara lagi yang saya hendak tarik perhatian, kalau diambil 
kira perkembangan terkinilah dan kalau sikap, perangai dan budaya yang kita lihat 
sekarang ini sudah mula berlaku kerana masyarakat kita ramai di kalangan masyarakat 
orang Melayu beragama Islam dan dalam konteks budaya Melayu dan juga beragama 
Islam, ada program-program ibadah seperti termasuk juga wujudnya sebuah surau 
ataupun madrasah yang kecil mesti dibina di kawasan-kawasan tersebut. Apabila ini 
ada, apabila kegiatan ibadah ini dilakukan dan kalau digunakan pembesar suara, sudah 
ada pihak-pihak yang sekarang ini mempertikaikan supaya pembesar suara tidak boleh 
digunakan. Seperti kita tahu, baru-baru ini sudah mula berlaku.  



36 Dalam hal ini- yang terakhir, siapakah yang akan menanggung risiko pembiayaan semua projek PR1MA ini? Adakah ia akan menggunakan wang pembayar cukai. Jadi saya memohon penjelasan daripada pihak kerajaan berhubung perkara ini. Tuan Yang di-Pertua, saya mohon menyokong. Terima kasih. Tuan Yang di-Pertua: Terima kasih. Pembahas-pembahas selepas Yang Berhormat Arau saya telah tetapkan untuk 10 minit memandangkan ramai Ahli Yang Berhormat yang akan mengambil bahagian. Sila, Yang Berhormat Pasir Mas. 12.45 tgh. Dato' Ibrahim Ali [Pasir Mas]: Tuan Yang di-Pertua, terima kasih. Rang Undang-undang Perumahan Rakyat 1Malaysia. Saya ingin mengucapkan tahniah kepada kerajaan kerana satu lagi langkah telah diambil dalam program untuk memenuhi kehendak pembangunan rakyat khususnya sekali gus pembangunan negara amnya. Tuan Yang di-Pertua, secara amnya saya ingin menarik perhatian. Terlebih dahulu ingin bertanya, iaitu apabila rumah mampu milik yang akan diusahakan oleh PR1MA ini berharga RM150,000 hingga RM300,000 disebut rumah berkualiti. Rumah berkualiti ini Tuan Yang di-Pertua, bukan sahaja dari segi bahan binaannya dan pembinaannya berkualiti tetapi dari segi jumlah bilik yang akan dibina dalam rumah tersebut. Saya tidak pasti, cuma saya ingin menarik perhatian. Keperluan bilik ini amat penting sebab saiz sesuatu keluarga lazimnya antara dua orang hingga lima orang anak sekarang ini saya tengok. Apabila ada dua orang hingga lima orang anak, paling tidak selain dari bilik untuk ibu bapa, mesti disediakan selepas mereka mendirikan rumah tangga, katalah kalau yang baru berkahwin, dalam tempoh empat tahun hingga lima tahun kalau berturut-turutlah dia ada rezeki dari segi anak, maka tiga orang hingga empat orang anak akan dilahirkan dalam sesebuah keluarga. Maka dalam tempoh tersebut, nanti mereka memerlukan bilik untuk anak-anak ini. Ini yang penting. Kedua, dalam reka bentuk rumah nanti, saya tengok Tuan Yang di-Pertua, tolong pastikan kalau ianya berbentuk apartmen ataupun kondominium, kena pastikan supaya tempat sidai kain ataupun jemur kain mesti diletakkan di dalam rumah dan tidak disidai di luar seperti yang kita lihat di sesetengah apartmen ataupun kondominium sekarang ini yang tidak sedap dipandang oleh mata kita. Ini kerana ada baju-baju- kalau baju biasa itu tidak apa. Kalau baju dalam atau seluar dalam disidai di luar-luar apartmen dan kondominium, ia memberikan pandangan yang tidak baik. Maka sebab itu dua perkara saya tekankan tadi. Dari segi jenis rumah yang disebut berkualiti ini mestilah mengandungi bilik yang cukup ataupun sekurang-kurangnya tiga bilik tidak termasuk bilik untuk ibu bapa. Bagaimana reka bentuk hendak dibuat dengan harga kos yang ditetapkan itu saya pun tidak tahulah. Saya bukan arkitek. Kita pun bukan kontraktor tetapi inilah pandangan yang saya harap dapat diberi perhatian. Kedua, saya hendak tanyalah bagaimana pembangunan PR1MA akan dibina di kawasan yang berharga itu prime land. Bukankah ini tidak optimal. Soalan saya yang hendak dibangkitkan di sini Tuan Yang di-Pertua, saya difahamkan di kawasan bandar, komposisi penduduk hendaklah dipastikan majmuk untuk memenuhi keperluan kawasan tersebut. Ertinya rumah-rumah ini akan dijual kepada mereka yang mampu mengikut syarat tetapi bersifat majmuk. Dalam konteks memupuk perpaduan, ini satu langkah yang baik. #1250 Akan tetapi, satu perkara lagi yang saya hendak tarik perhatian, kalau diambil kira perkembangan terkinilah dan kalau sikap, perangai dan budaya yang kita lihat sekarang ini sudah mula berlaku kerana masyarakat kita ramai di kalangan masyarakat orang Melayu beragama Islam dan dalam konteks budaya Melayu dan juga beragama Islam, ada program-program ibadah seperti termasuk juga wujudnya sebuah surau ataupun madrasah yang kecil mesti dibina di kawasan-kawasan tersebut. Apabila ini ada, apabila kegiatan ibadah ini dilakukan dan kalau digunakan pembesar suara, sudah ada pihak-pihak yang sekarang ini mempertikaikan supaya pembesar suara tidak boleh digunakan. Seperti kita tahu, baru-baru ini sudah mula berlaku.